Document ID: 32009D0810

ODLOČBA KOMISIJE
z dne 22. septembra 2008
o oblikovanju standardnega obrazca za poročanje iz člena 17 Uredbe (ES) št. 561/2006 Evropskega parlamenta in Sveta
(notificirano pod dokumentarno številko C(2008) 5123)
(Besedilo velja za EGP)
(2009/810/ES)
KOMISIJA EVROPSKIH SKUPNOSTI JE -
ob upoštevanju Pogodbe o ustanovitvi Evropske skupnosti,
ob upoštevanju Uredbe (ES) št. 561/2006 Evropskega parlamenta in Sveta z dne 15. marca 2006 o usklajevanju določene socialne zakonodaje v zvezi s cestnim prometom in spremembi uredb Sveta (EGS) št. 3821/85 in (ES) št. 2135/98 ter razveljavitvi Uredbe Sveta (EGS) št. 3820/85 (1) in zlasti člena 25(2) Uredbe,
ob upoštevanju mnenja odbora, ustanovljenega s členom 18(1) Uredbe Sveta (EGS) št. 3821/85 z dne 20. decembra 1985 o tahografu (nadzorni napravi) v cestnem prometu (2),
ob upoštevanju naslednjega:
(1)
Standardni obrazec iz člena 17(1) Uredbe (ES) št. 561/2006 se mora uporabljati kot sredstvo, s katerim države članice vsaki dve leti Komisiji sporočajo potrebne podatke za pripravo poročila o izvajanju navedene uredbe in Uredbe (EGS) št. 3821/85 ter o razvoju na zadevnih področjih.
(2)
Prejšnji standardni obrazec, določen z Odločbo Komisije 93/173/EGS (3), je treba posodobiti, da bi se med drugim upoštevale spremembe pravil Skupnosti o časih vožnje in časih počitka.
(3)
Nove zahteve glede poročanja, vzpostavljene z Uredbo (ES) št. 561/2006 in Direktivo 2006/22/ES Evropskega parlamenta in Sveta (4), ki določa minimalne pogoje za njeno izvajanje, vsebujejo predvsem informacije o nacionalnih odstopanjih, ki so jih odobrile države članice v skladu s členom 13(1) Uredbe (ES) št. 561/2006, in natančnejše podatke o preverjanjih vozil.
(4)
Direktiva 2002/15/ES Evropskega parlamenta in Sveta z dne 11. marca 2002 o urejanju delovnega časa oseb, ki opravljajo spremljevalne dejavnosti v cestnem prometu (5) dopolnjuje določbe o času vožnje, odmorih in časih počitka iz Uredbe (ES) št. 561/2006.
(5)
V skladu s členom 13(1) Direktive 2002/15/ES morajo države članice poročilo o izvajanju navedene direktive sestaviti vsaki dve leti. To dvoletno obdobje sovpada z obdobjem iz člena 17(1) Uredbe (ES) št. 561/2006.
(6)
V skladu s tem je primerno, da se zaradi poenostavitve upravnih postopkov in učinkovitega spremljanja učinka pravil Skupnosti na tem področju oblikujejo določbe za vključitev tega podatka v standardni obrazec -
SPREJELA NASLEDNJO ODLOČBO:
Člen 1
Standardni obrazec iz člena 17(1) Uredbe (ES) št. 561/2006 se sestavi v skladu z vzorcem iz priloge k tej odločbi.
Člen 2
Odločba 93/173/EGS se razveljavi.
Sklicevanja na razveljavljeno odločbo se razlagajo kot sklicevanja na to odločbo.
Člen 3
Ta odločba je naslovljena na države članice.
V Bruslju, 22. septembra 2008

Labels: 12
8
9
15